Karang sebuah tulisan dalam bahasa Betawi yang bernada deskriptif dan panjangnya 1 paragraf.

Enih makanan keknye udeh jadi paporit hampir semue orang. Dari pagi ampe malem, ade bae nyang gegares enih. Emang gurih-gurihnye mantep, sih, mie ayam enih. Di mane-mane juge ade bae nyang jual. Udeh gitu, biasanye lauknye macem-macem; ade nyang ayam potong dadu doang, ade nyang pake bakso, ade juge pangsit kering ato pangsit basah, ade nyang make ceker. Beuh, pokoknye banyak pilihannye, dah, jadi kagak cepet bikin bosen. Terus, ntu lauk-lauk begitu dipaduin ame sawi nyang seger buat jadi temen gurih-gurihnye. Kagak lupa dikasih kuah biar kagak seret makannye. Kalo pengen ade pedes-pedesnye, tambahin sambel ato saos. Kalo demennye manis, bisa pesen nyang jenis mie yamin ato kagak mie ayam biasa, tapi ditambahin kecap. Sedep!